અમદાવાદ સહિત સમગ્ર રાજ્યમાં પ્રથમ વખત ઉત્તરાયણમાં દારૂ-હુક્કાની ‘મહેફીલ’ પકડાઈ છે. પોલીસે જે રીતે ફરિયાદ નોંધી છે તે જોતાં રેસ્ટોરન્ટવાળા બિલ્ડીંગમાં પાર્ટીનું આયોજક કોણ? તે સ્પષ્ટ કરાયું નથી. વગદાર અને પૈસાપાત્ર આરોપીઓને ગણતરીના કલાકોમાં જામીન મુક્ત કરાયાં હતાં. આરોપીઓના નિવેદનો નોંધાયા પછી પણ મહેફીલનું મુખ્ય આયોજક કોણ હતું? તે બાબતે સાબરમતી પોલીસે ‘ભેદી મૌન’ની નીતિ અખત્યાર કરતાં અનેક તર્કવિતર્ક થઈ રહ્યાં છે.